અા અંગે વસ્ત્રાપુર પોલીસને જાણ કરાઈ. પોલીસે મોલમાં લાગેલા સીસીટીવી ફુટેજ તપાસતા એક શખસ નજરે પડ્યો. તમામ ગતિવિધિઓ ફુટેજમાં દેખાતા પોલીસે જલદીપસિંગ અજયસિંગ વિશ્નોઈ (ઉં.વ. ૨૩)ને ઝડપી લીધો હતો. તેની પૂછપરછ કરતાં જયેન્દ્રસિંગ ઉર્ફે જિતુ અભિજિત વિશ્નોઈ (ઉં.વ.૨૦)એ તેને ચોરી કરવા કહ્યું હતું. જયેન્દ્રસિંગ મોલમાં સિક્યોરિટી ગાર્ડ છે અને તેને તમામ શો રૂમ અંગેની માહિતી હોય તેણે તેના મિત્ર જયદીપ જે સિંધુ ભવનમાં ચોકીદાર છે તેને ચોરી કરવા કહ્યું હતું અને મોલ બાબતે તમામ જાણકારી અાપી હતી. બંને અારોપીઓ ચોરી બાદ ઉત્તરપ્રદેશ ભાગી જવાની ફિરાકમાં હતા પરંતુ પોલીસે તે પહેલાં જ તેઓને ઝડપી લીધા હતા.